open-index/open-wikipedia-markdown huggingface dataset:
სსრკ-ის გუნდური ჩემპიონატი საჭადრაკო კომპოზიციაში 1960

**სსრკ-ის III გუნდური ჩემპიონატი საჭადრაკო კომპოზიციაში (1960)** — შეჯიბრი საჭადრაკო ამოცანებისა და ეტიუდების შედგენაში. 

## ტურნირის ფორმატი 
შეჯიბრება ჩატარდა ხუთ ძირითად განყოფილებაში, რითაც ჩემპიონატის სტრუქტურა გაფართოვდა:
*ორსვლიანი ამოცანები — 3 თემაზე, სამსვლიანი ამოცანები და ეტიუდები — თითო 2 თემაზე, 
*მრავალსვლიანი ამოცანები და  კოოპერაციული შამათები — თითო 1 თემაზე. გუნდებს უფლება ჰქონდათ თითოეულ თემაზე წარმოედგინათ თითო ნაწარმოები. კომპოზიციები ფასდებოდა 11-დან 1 ქულამდე (შესაბამისად, მაქსიმალური ჯამური ქულა იყო 99).

## ჩემპიონატის შედეგები 
ჩემპიონატში მონაწილეობდა 11 გუნდი. წარმოდგენილი იყო 102 ავტორის 98 ამოცანა და ეტიუდი. საერთო ჩათვლაში გაითვალისწინეს 63 კომპოზიცია. ჩემპიონატის გამარჯვებული გახდა მოსკოვის პირველი გუნდი, რომელმაც 74½ დააგროვა.
 
## ტურნირის მსაჯები 
*ორსვლიანი ამოცანები: კ. გრიგორიევი და ალექსანდრ ბატურინი.
*სამსვლიანი ამოცანები: ლეონიდ ზაგორუიკო და ს. ლეიტესი.
*მრავალსვლიანი ამოცანები: პაულ კერესი.
*ეტიუდები: ა. სტუდენეცკი და ალექსანდრ სარიჩევი.

*კოოპერაციული შამათები: მ. გორდიანი.

## გამარჯვებული გუნდების შემადგენლობა 
*მოსკოვი-1 (I ადგილი): დ. ბანნი, ა. ბელენკი, ია. ვლადიმიროვი, რაფაელ კოფმანი, ან. კუზნეცოვი, ლევ ლოშინსკი, ბ. სახაროვი, ევგენი უმნოვი, ვ. ფიგმანი, ვ. ჩეპიჟნი.
*ლატვია (II ადგილი): ვალცინში, ვედერმანისი, ა. დესმიტნიექსი, დომბროვსკისი, დრაისკა, ი. კულისი, ლაზდიშნი, ვ. სილკანსი, იურკა.
*უკრაინა-1 (III ადგილი): ბონდარენკო, ა. გლუშჩაკი, თ. გორგიევი, ლივშიცი, ვ. მელნიჩენკო, ა. მოლდოვანსკი, ი. პავლოვი, რუდენკო, სამოტუგოვი.

## ცხრილი 
## ლიტერატურა 
* 

კატეგორია:სსრკ-ის გუნდური ჩემპიონატები საჭადრაკო კომპოზიციაში
კატეგორია:1960 წელი ჭადრაკში
კატეგორია:1960 წლის ჩემპიონატები სსრკ-ში
გაეროს უშიშროების საბჭოს რეზოლუცია 550

**გაეროს უშიშროების საბჭოს რეზოლუცია 550** მიიღეს 1984 წლის 11 მაისს, კვიპროსის რესპუბლიკის წარმომადგენლების მოსმენისა და 365 (1974), 367 (1975), 541 (1983) და 544 (1983) რეზოლუციების დადასტურების შემდეგ, საბჭომ დაგმო კვიპროსის რესპუბლიკის ოკუპირებულ ნაწილში თურქეთის მიერ სეპარატისტული საქმიანობა, რაც წინა რეზოლუციების დარღვევას წარმოადგენდა.

შემდეგ საბჭომ მოუწოდა სხვა წევრ სახელმწიფოებს არ ეღიარებინათ ე.წ. ჩრდილოეთ კვიპროსის თურქული რესპუბლიკა (TRNC), დაგმო თურქეთსა და ჩრდილოეთ კვიპროსს შორის ელჩების გაცვლა და მიიჩნია, რომ ნებისმიერი გაეროს მშვიდობისდამცავ ძალებში ჩარევის მცდელობა კვიპროსში ეწინააღმდეგება უშიშროების საბჭოს რეზოლუციებს. რეზოლუცია ასევე აცხადებს, რომ „მიიჩნევს დასახლების ნებისმიერ მცდელობას ვაროშას ნებისმიერ ნაწილში მისი მაცხოვრებლების გარდა სხვა ადამიანების მიერ მიუღებლად და მოუწოდებს ამ ტერიტორიის გაეროს ადმინისტრაციისთვის გადაცემას“. და ბოლოს, რეზოლუცია ასევე მოუწოდებს გენერალურ მდივანს ხელი შეუწყოს მიმდინარე რეზოლუციის განხორციელებას.

რეზოლუცია მიიღეს 13 ხმით ერთის წინააღმდეგ (პაკისტანი), ხოლო შეერთებულმა შტატებმა თავი შეიკავა.

## შესაბამისი სასამართლო საქმეები
საერთაშორისო სამართალი არ შეიცავს დამოუკიდებლობის გამოცხადების აკრძალვას და ქვეყნის აღიარება პოლიტიკური საკითხია.

## სქოლიო
კატეგორია:გაეროს უშიშროების საბჭოს 1984 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1984 წელი კვიპროსში
იგორ ზელენსკი

**იგორ ანატოლის ძე ზელენსკი** (; დ. 13 ივლისი, 1969, ქ. ლაბინსკი, კრასნოდარის მხარე, რსფსრ) — რუსი ბალეტის მსახიობი, რუსეთის სახალხო არტისტი (2008). 

1979–1987 წლებში სწავლობდა თბილისის სახელმწიფო ქორეოგრაფიულ სასწავლებელში (ვ. ჭაბუკიანის კლასი). 1986 წლიდან ჩაირიცხა თბილისის ოპერისა და ბალეტის თეატრის საბალეტო დასის მსახიობად. 1988–1892 წლებში ზელენსკი ლენინგრადის ოპერისა და ბალეტის თეატრის, 1992–1998 წლებში „ნიუ-იორკ სიტი ბალეს” პრემიერი მოცეკვავე იყო. პარალელურად ცეკვავდა ბერლინის (1990–2001), ლონდონის „კოვენტ გარდენის” (1996–2001), მოსკოვის დიდი თეატრის (2000–01) სცენებზე მიწვეული სოლისტის რანგში, გამოდიოდა მსოფლიოს მრავალ წამყვან თეატრში. 2001–2006 წლებში იყო ათენის, 2006–2011 წლებში — ნოვოსიბირსკის, 2011–2016 წლებში — მოსკოვის სტანისლავსკისა და ნემიროვიჩ-დანჩენკოს მუსიკალური თეატრის საბალეტო დასების ხელმძღვანელი, 2016–2022 წლებში — ბავარიის სახელმწიფო ბალეტის ინტენდანტი და სამხატვრო ხელმძღვანელი (თანამდებობიდან გაათავისუფლეს რუსეთის უკრაინაზე თავდასხმის მხარდაჭერის გამო).  

შესრულებული პარტიებიდან აღსანიშნავია: მოცეკვავე („სიმფონიური ცეკვები”, ა. ბერგისა და ბ. ბრიტენის მუსიკაზე, დადგმა გ. ალექსიძის. წარმოდგენილი იყო ქ. ედინბურგის საერთაშ. ხელოვნ. ფესტივალზე), სოლორი [ლ. მინკუსის „ბაიადერა” (რუს. ეროვნ. თეატრ. პრემია „ოქროს ნიღაბი”)] და ბაზილი („დონ-კიხოტი”), ალბერი და კორსარი (ა. ადანის „ჟიზელი”, „კორსარი”), დეზირე, ზიგფრიდი, რომეო (პ. ჩაიკოვსკის „მძინარე მზეთუნახავი”, „გედების ტბა”, „რომეო და ჯულიეტა”) და სხვ.

## ლიტერატურა
კატეგორია:დაბადებული 13 ივლისი
კატეგორია:დაბადებული 1969
კატეგორია:რუსი ბალეტმაისტერები
სსრკ-ის გუნდური ჩემპიონატი საჭადრაკო კომპოზიციაში 1963/1964

**სსრკ-ის IV გუნდური ჩემპიონატი საჭადრაკო კომპოზიციაში (1963–1964)** — შეჯიბრება საჭადრაკო ამოცანებისა და ეტიუდების შედგენაში.

## ტურნირის ფორმატი 
შეჯიბრება ჩატარდა ექვს ძირითად განყოფილებაში, რითაც ჩემპიონატის სტრუქტურა კიდევ უფრო გაფართოვდა:

*ორსვლიანი ამოცანები,   სამსვლიანი ამოცანები, 
*მრავალსვლიანი ამოცანები და 
*ეტიუდები — თითო 2 თემაზე.
*კოოპერაციული შამათები და თვითშამათები — თითო 1 თემაზე.

გუნდებს უფლება ჰქონდათ თითოეულ თემაზე წარმოედგინათ თითო ნაწარმოები. კომპოზიციების რაოდენობა და მათი შეფასება, წინა ჩემპიონატების მსგავსად, უცვლელი დარჩა.

## ჩემპიონატის შედეგები 
ჩემპიონატში მონაწილეობდა 11 გუნდი. წარმოდგენილი იყო 104 ამოცანა და ეტიუდი. საერთო ჩათვლაში გაითვალისწინეს 52 კომპოზიცია. ჩემპიონატის გამარჯვებული გახდა ლენინგრადის გუნდი, რომელმაც 110 შესაძლებელი ქულიდან 73½ დააგროვა.

## ტურნირის მსაჯები 
*ორსვლიანი ამოცანები: ალექსეი კოპნინი და ედუარდ ლივშიცი.

*სამსვლიანი ამოცანები: არკადი იაროსლავცევი და ალფრედ დომბროვსკისი.

*მრავალსვლიანი ამოცანები: რაფაელ კოფმანი და ვალენტინ რუდენკო.

*ეტიუდები: ვლადიმირ კოროლკოვი და ზინოვი ბირნოვი.

*კოოპერაციული შამათები: იოსებ კრიხელი.

*თვითშამათები: ვიქტორ ჩეპიჟნი.

## გამარჯვებული გუნდების შემადგენლობა 
*ლენინგრადი (I ადგილი): ფ. ბარაში, ლ. კაცნელსონი, ვლადიმირ კოროლკოვი, პოპანდოპულო, იუ. სუშკოვი, ვ. ჩეხოვერი.

*ბელარუსი (II ადგილი): გებელი, კამენეცკი, ვ. კლიუკინი, პლოსტაკი, სტირგუნოვი, ვ. სიჩოვი, ცირულკი, გ. შმულენსონი.

*მოსკოვი (III ადგილი): ვლადიმიროვი, ნ. კრალინი, ალ. კუზნეცოვი, ან. კუზნეცოვი, ვ. ლიდერი, ლევ ლოშინსკი, ვ. ჩეპიჟნი.

## ცხრილი 
## ლიტერატურა 
* 

კატეგორია:სსრკ-ის გუნდური ჩემპიონატები საჭადრაკო კომპოზიციაში
კატეგორია:1963 წელი ჭადრაკში
კატეგორია:1964 წელი ჭადრაკში
კატეგორია:1963 წლის ჩემპიონატები სსრკ-ში
კატეგორია:1964 წლის ჩემპიონატები სსრკ-ში
გაეროს უშიშროების საბჭოს რეზოლუცია 551

**გაეროს უშიშროების საბჭოს რეზოლუცია 551** მიიღეს 1984 წლის 30 მაისს, რომელიც განიხილავდა გენერალური მდივნის ანგარიშს გაეროს ძალების შესახებ, ჯარების დაშორების დასაკვირვებლად. საბჭომ აღნიშნა მისი ძალისხმევა ახლო აღმოსავლეთში გრძელვადიანი და სამართლიანი მშვიდობის დამყარებისკენ, მაგრამ ასევე გამოხატა შეშფოთება რეგიონში გაბატონებული დაძაბულობის მდგომარეობის გამო.

რეზოლუციით გადაწყდა დაინტერესებულ მხარეებს დაუყოვნებლივ მოეწოდებინათ სხვა მხარებისთვის, განეხორციელებინათ რეზოლუცია 338 (1973), განაახლდა დამკვირვებელი ძალების მანდატი კიდევ ექვსი თვით 1984 წლის 30 ნოემბრამდე და მოითხოვა, რომ გენერალურ მდივანს წარმოედგინა ანგარიში მდგომარეობის შესახებ ამ პერიოდის ბოლოს.

## იხილეთ აგრეთვე
*ახლო აღმოსავლეთის კონფლიქტი
*გოლანის მაღლობები

## რესურსები ინტერნეტში
*[Text of the Resolution at undocs.org](https://undocs.org/S/RES/551(1984))

კატეგორია:გაეროს უშიშროების საბჭოს 1984 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:1984 წელი ისრაელში
კატეგორია:1984 წელი სირიაში
კუზანუსი (მთვარის კრატერი)

**კრატერი კუზანუსი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილოეთ პოლარულ ნაწილში. სახელი ეწოდა გერმანელი მათემატიკოსისა და ფილოსოფოსის, ნიკოლა კუზანელის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება ნექტარული პერიოდით ივარაუდება.

## აღწერა
კრატერის ცენტრის სელენოგრაფიული კოორდინატებია , დიამეტრი — 60.87 კმ, სიღრმე — 2.72 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* საერთაშორისო ასტრონომიული კავშირი — Davy
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-01
გაეროს უშიშროების საბჭოს რეზოლუცია 529

**გაეროს უშიშროოების საბჭოს რეზოლუცია 529** მიღებულია 1983 წლის 18 იანვარს, მას შემდეგ, რაც გაიხსენეს რეზოლუციები 425 (1978), 426 (1978), 508 (1982), 509 (1982) და 519 (1982). ასევე განიხილა გენერალური მდივნის ანგარიში გაეროს შუალედური ძალის (UNIFIL) შესახებ ლიბანში. საბჭომ გადაწყვიტა UNIFIL-ის მანდატის გახანგრძლივება 1983 წლის 19 ივლისამდე.

შემდეგ საბჭომ გენერალურ მდივანს სთხოვა, რეზოლუციის განხორციელების კუთხით მიღწეული პროგრესის შესახებ ანგარიში წარედგინა.

რეზოლუცია მიღებულია 13 ხმით არცერთის წინააღმდეგ, პოლონეთის და საბჭოთა კავშირის მხრიდან კი ორი ხმით თავი შეიკავა.

## რესურსები ინტერნეტში
* 

კატეგორია:გაეროს უშიშროების საბჭოს 1983 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1983 წელი ისრაელში
კატეგორია:1983 წელი ლიბანში
პროგრამული უზრუნველყოფა

[მინი|250პქ|[JavaScript-ის ენაზე დაწერილი პროგრამული უზრუნველყოფა]]
**პროგრამული უზრუნველყოფა** — კომპიუტერული პროგრამა ან პროგრამების ნაკრები, რომელიც გამოიყენება კომპიუტერის სამართავად.

ტერმინი „პროგრამული უზრუნველყოფა“ () კომპიუტერული პროგრამების აღსაწერად პირველად მათემატიკოსმა ჯონ უაილდერ ტუკმა 1958 წელს გამოიყენა. პროგრამული უზრუნველყოფის ისტორია მჭიდროდ არის დაკავშირებული XX საუკუნის შუა პერიოდის ციფრული კომპიუტერების განვითარებასთან. თავდაპირველად პროგრამები იწერებოდა მანქანურ ენაზე, რომელიც სპეციალურად ამ კონკრეტული აპარატურისთვის იყო შექმნილი. 1958 წელს მაღალი დონის პროგრამირების ენების გამოჩენამ ხელი შეუწყო ადამიანისთვის უფრო გასაგები ინსტრუქციების შექმნას, რამაც პროგრამული უზრუნველყოფის შემუშავება გააადვილა და სხვადასხვა კომპიუტერულ არქიტექტურაში მათი გამოყენება უფრო მოქნილი გახადა. დროთა განმავლობაში, ქსელების, ოპერაციული სისტემებისა და მონაცემთა ბაზების განვითარებასთან ერთად პროგრამული უზრუნველყოფა უფრო კომპლექსური გახდა.

პროგრამული უზრუნველყოფის შემუშავების პროცესი რამდენიმე ეტაპს მოიცავს: პროგრამული უზრუნველყოფის დიზაინი, პროგრამირება, ტესტირება, გამოშვება და მომსახურება/მხარდაჭერა. პროგრამული უზრუნველყოფის ხარისხის უზრუნველყოფა და უსაფრთხოება საკვანძო ასპექტებია, რადგან შეცდომებმა (ბაგებმა) შეიძლება გამოიწვიოს სისტემის გაუმართაობა და უსაფრთხოების პრობლემები. გარდა ამისა, ისეთი იურიდიული საკითხები, როგორიცაა პროგრამული უსაფრთხოების ლიცენზიები და ინტელექტუალური საკუთრების უფლებები, მნიშვნელოვან როლს თამაშობს პროგრამული პროდუქტების დისტრიბუციაში.

## ლიტერატურა
*
*
*
*

## რესურსები ინტერნეტში
`
*

კატეგორია:კომპიუტერული პროგრამები
ჩენგ-ტე (მთვარის კრატერი)

**კრატერი ჩენგ-ტე** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა მამაკაცის ჩინური სახელის მიხედვით (დაამტკიცა საერთაშორისო ასტრონომიულმა კავშირმა 1976 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 3.7 კმ, სიღრმე — 0.65 კმ.

## სატელიტური კრატერები 
ჩენგ-ტეს კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## ლიტერატურა
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-12
ვესტინი (მთვარის კრატერი)

**კრატერი ვესტინი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა ერნესტ ჰარი ვესტინის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება პრე-ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 97.81 კმ, სიღრმე — 2.85 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-06
გაეროს უშიშროების საბჭოს რეზოლუცია 530

**გაეროს უშიშროების საბჭოს რეზოლუცია 530** მიღებულია 1983 წლის 19 მაისს. ნიკარაგუისა და სხვა წევრი სახელმწიფოების განცხადებების მოსმენის შემდეგ, უშიშროების საბჭომ გამოხატა ღრმა შეშფოთება ჰონდურას-ნიკარაგუას საზღვარზე არსებული ვითარებითა და შესაძლო სამხედრო დაპირისპირებით.

საბჭომ ასევე გამოხატა მადლიერება კონტადორის ჯგუფისა და მისი ძალისხმევის მიმართ, რომელიც მიმართული იყო ცენტრალურ ამერიკაში სიტუაციის მოგვარებისკენ. მექსიკის, ვენესუელის, პანამისა და კოლუმბიის საგარეო საქმეთა მინისტრებმა მანამდეც გამოხატეს შეშფოთება ცენტრალურ ამერიკაში კონფლიქტებსა და დავებში უცხო ქვეყნების ჩარევის გამო და მოუწოდეს თავად ქვეყნებს, კონტადორის ჯგუფთან ერთად, გადაეჭრათ დავები რეგიონში მშვიდობის დასამყარებლად. რეზოლუციაში კონტადორის ჯგუფს მოუწოდებდნენ, „არ დაიშუროს ძალისხმევა“ გამოსავლების მოსაძებნად და გენერალურ მდივანთან ერთად, საბჭო საქმის მიმდინარე ვითარების შესახებ ინფორმირებული შეინარჩუნოს.

## რესურსები ინტერნეტში
* 

## სქოლიო
კატეგორია:გაეროს უშიშროების საბჭოს 1983 წლის რეზოლუციები
კატეგორია:გაეროს უშიშროების საბჭოს რეზოლუციები ჰონდურასის შესახებ
კატეგორია:გაეროს უშიშროების საბჭოს რეზოლუციები ნიკარაგუის შესახებ
კატეგორია:1983 წელი ჰონდურასში
კატეგორია:1983 წელი ნიკარაგუაში
გაეროს უშიშროების საბჭოს რეზოლუცია 531

**გაეროს უშიშროების საბჭოს რეზოლუცია 531** მიღებულია 1983 წლის 26 მაისს. განიხილავდა გენერალური მდივნის ანგარიშს გაეროს განშორების დამკვირვებელთა ძალის შესახებ. საბჭომ აღნიშნა ძალისხმევა ახლო აღმოსავლეთში მტკიცე და სამართლიანი მშვიდობის დამყარებისკენ, თუმცა ასევე გამოხატა შეშფოთება რეგიონში არსებულ დაძაბულ მდგომარეობაზე.

რეზოლუციამ გადაწყვიტა მოუწოდოს დაზარალებულ მხარეებს დაუყოვნებლივ განახორციელონ რეზოლუცია 338 (1973). ასევე განახლებულ იქნა სადამკვირვებლო ძალის მანდატი დამატებით ექვსი თვით — 1983 წლის 30 ნოემბრამდე — და მოთხოვნა წაუყენა გენერალურ მდივანს, ამ პერიოდის ბოლოს წარმოედგინა ანგარიში მდგომარეობის შესახებ.

## რესურსები ინტერნეტში
* 

კატეგორია:გაეროს უშიშროების საბჭოს 1983 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები სირიის შესახებ
კატეგორია:1983 წელი ისრაელში
კატეგორია:1983 წელი სირიაში
გაეროს უშიშროების საბჭოს რეზოლუცია 532

**გაეროს უშიშროების საბჭოს რეზოლუცია 532** მიღებულია 1983 წლის 31 მაისს. გენერალური მდივნის ანგარიშის მოსმენის შემდეგ და კვლავ დადასტურებით რეზოლუციებისა 301 (1971), 385 (1976), 431 (1978), 432 (1978), 435 (1978) და 439 (1978). საბჭომ დაგმო სამხრეთი აფრიკის მიერ ნამიბიის და სამხრეთ დასავლეთი აფრიკის მუდმივი ოკუპაცია. ყველამ მისცა ხმა მომხრედ, საფრანგეთის გარდა, რომელმაც თავი შეიკავა.

## რესურსები ინტერნეტში
* 

## სქოლიო
კატეგორია:გაეროს უშიშროების საბჭოს 1983 წლის რეზოლუციები
კატეგორია:გაეროს უშიშროების საბჭოს რეზოლუციები ნამიბიის შესახებ
კატეგორია:1983 წელი სამხრეთ აფრიკის რესპუბლიკაში
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
წიფენგის ცათამბჯენი

მარჯვნივ|მინი|260x260პქ|წიფენგის ცათამბჯენი აზიის სხვა ყველაზე მაღალ შენობებთან შედარებით.
**წიფენგის ცათამბჯენი** (**მწვანე მიწის ცენტრი-წიფენგის ცათამბჯენი**, ადრე **ნანკინის მწვანე მიწის ფინანსური ცენტრი**) — 450 მეტრი სიმაღლის ზემაღალი ცათამბჯენი (ცათამბჯენის სპეციალური კლასი) ნანკინში, ძიანგსუს პროვინციაში, ჩინეთში. 66-სართულიანი შენობა, რომელიც 2010 წელს დასრულდა, მოიცავს სავაჭრო და საოფისე ფართებს. შენობაში განთავსებულია სასტუმრო, მრავალი რესტორანი და ობსერვატორია. ცათამბჯენის ქვედა ნაწილში ოფისები, სასტუმრო და სავაჭრო ფართებია  განლაგებული, ხოლო რესტორნები და ობსერვატორია კოშკის თავზეა განთავსებული. კოშკი 18,721 კვადრატულ მეტრ ფართობს იკავებს.
მინი|წიფენგის ცათამბჯენი მზის ჩასვლისას

## რესურსები ინტერნეტში 
* 
* 
* წიფენგის ცათამბჯენი OpenStreetMap

## სქოლიო 
კატეგორია:ცათამბჯენები
კატეგორია:ჩინეთის შენობა-ნაგებობები
ფრესკოლიტა

**ფრესკოლიტა** — ვენესუელური კოლა. გემოთი  საღეჭი რეზინის მსგავსია.  ფრესკოლიტა ვენესუელას ზოგიერთ ადგილას ასევე გამოიყენება ცხობისთვის. ვენესუელას გარდა, ის ხელმისაწვდომია აშშ-ში, ლათინურ ამერიკასა და ევროპაში ლათინური ამერიკის სასურსათო პროდუქტების სპეციალიზებულ მაღაზიებში.

მიუხედავად იმისა, რომ 2002 წლისთვის კოკა-კოლას მოხმარება უფრო მეტი იყო, გავრცელდა ინფორმაცია, რომ ფრესკოლიტა ქვეყნის გამაგრილებელი სასმელების ზოგადი ბაზრის უფრო მეტ ნაწილს იკავებდა. ვენესუელაში კოკა-კოლას გამაგრილებელი სასმელების გაყიდვების 45%-მდე ჰიტში, ფრესკოლიტასა და ჩინოტოში მოდის.
## სქოლიო
კატეგორია:ბრენდები
კატეგორია:სასმელები
კატეგორია:გამაგრილებელი სასმელები
კატეგორია:ბრენდები კომპანიის მიხედვით
კატეგორია:სასმელები გემოს მიხედვით
კატეგორია:სასმელები კონტინენტების მიხედვით
კატეგორია:სასმელები ქვეყნების მიხედვით
კატეგორია:სასმელების მწარმოებლები ქვეყნების მიხედვით
კატეგორია:ვენესუელის ორგანიზაციები
პოლო კოქტა

**პოლო-კოქტა** — პოლონური კოლა სასმელი, რომელიც 1970-იან წლებში გამოჩნდა. პოლო-კოქტა ორიგინალი კოკა-კოლას შემცვლელად გამოჩნდა, რომელიც პოლონურ მაღაზიებში აშშ-დან საბჭოთა ბლოკის ქვეყნებში ექსპორტის შეზღუდვის გამო არ იყო ხელმისაწვდომი. თავდაპირველად ის კოქტაზე იყო დაფუძნებული, რომელიც სლოვენიიდან  ძალიან პოპულარული სასმელი იყო.

პოლო-კოქტას წარმოება 1980-იან წლებში შეწყდა, მაგრამ რამდენიმე წლის განმავლობაში აღდგა კერძო კომპანია Zbyszko-ს მიერ, რომელმაც ბრენდის ყველა უფლება შეიძინა PRL-სტილის მქონე პროდუქტების მუდმივად პოპულარულ მოთხოვნაზე რეაგირების შედეგად. პოლო-კოქტას გემო ზოგჯერ კოკა-კოლასა და პეპსის ნაზავს აღწერს.

გარკვეული პერიოდის განმავლობაში პოლო-კოქტას სახელი შეეცვალა და პოლო-კოლა დაერქვა, პროდუქტის შეცვლის გარეშე. თუმცა, 2016 წელს პოლო-კოქტას სახელი კვლავ პოლო-კოქტად დაერქვა.

პოლო-კოქტა მნიშვნელოვან როლს თამაშობდა იულიუს მაჩულსკის პოლონურ ფილმში „მეფეები“, სადაც ის მნიშვნელოვან სიუჟეტურ ინსტრუმენტს წარმოადგენდა.

## რესურსები ინტერნეტში
*Polo-Cockta მწარმოებლის ვებსაიტზე

## სქოლიო
კატეგორია:ბრენდები
კატეგორია:სასმელები
კატეგორია:სასმელები გემოს მიხედვით
კატეგორია:სასმელები კონტინენტების მიხედვით
კატეგორია:სასმელები ქვეყნების მიხედვით
კატეგორია:სასმელების მწარმოებლები ქვეყნების მიხედვით
კატეგორია:ბრენდები კომპანიის მიხედვით
კატეგორია:ბრენდები პროდუქტის ტიპის მიხედვით
კატეგორია:ბრენდები ქვეყნების მიხედვით
მწვანე კოლა

**მწვანე კოლა** — გაზიანი გამაგრილებელი სასმელი, რომელიც შემუშავებულია ბერძნული სასმელების კომპანიის Green Cola Hellas-ის მიერ ორესტიადაში. 2012 წელს გამოშვებული გაზიანი სასმელი ამჟამად ფართოდ არის ხელმისაწვდომი კვიპროსში, ესტონეთში, გერმანიაში, საბერძნეთში, გაერთიანებულ სამეფოში, ესპანეთში, ლატვიაში, ლიეტუვაში, მალტაში, რუმინეთში,  სლოვენიაში, პოლონეთსა და სხვა ქვეყნებში.

### აღწერა 
მწვანე კოლა პირველად Green Cola Hellas-მა შექმნა ორესტიადაში 2011 წელს, საბერძნეთის ვალის კრიზისის პიკის დროს.  სასმელის ბრენდირება ხდება სხვა კოლას გემოთი, მაგრამ „ყველა ცუდი ნივთიერების გარეშე“.  კოლამ პოპულარობა მოიპოვა და მისი წარმოება დაიწყო გერმანიაში 2015 წელს  და ესპანეთში 2017 წელს;2018 წლის მონაცემებით, Green Cola იყიდება მრავალ საერთაშორისო ბაზარზე.

## სქოლიო
კატეგორია:სასმელები
კატეგორია:ბრენდები
კატეგორია:სასმელები გემოს მიხედვით
კატეგორია:სასმელები კონტინენტების მიხედვით
კატეგორია:სასმელები ქვეყნების მიხედვით
კატეგორია:სასმელების მწარმოებლები ქვეყნების მიხედვით
კატეგორია:ბრენდები კომპანიის მიხედვით
კატეგორია:ბრენდები პროდუქტის ტიპის მიხედვით
კატეგორია:ბრენდები ქვეყნების მიხედვით
Good Morning (სიმღერა)

**Good Morning** — ამერიკელი ჰიპ-ჰოპ არტისტისა და მუსიკალური პროდიუსერის, კანიე უესტის მესამე სტუდიური ალბომის, „*Graduation*“ (2007), პირველი სიმღერა. მისი პროდიუსერი უესტია და სიმღერაში გვხვდება ინგლისელი მომღერლისა და პიანისტის, ელტონ ჯონის ჩანაწერის „*Someone Saved My Life Tonight*“-ის სემპლები.  შესავალი ტრეკის სახით, სიმღერა ალბომის მუსიკალური და ლირიკული თემების შესავალს წარმოადგენს. უესტი ალბომის აკადემიურ ნარატივს ამყარებს, ჰიპ-ჰოპის სფეროში თავის დამკვიდრებას აღნიშნავს და რეპს უმაღლესი განათლებისადმი სკეპტიციზმს უძღვნის. 

„*Good Morning*“-ის კომპოზიცია როგორც ღია, ასევე მუქი ტონალობით გამოირჩევა და აქვს კლავიშებიანი, ელექტრონული ინსტრუმენტები, გარდა ამისა, გაჟღენთილია მწვავე თვითანალიზით. სიმღერის ატმოსფერული ჰიპ-ჰოპ წარმოებაში პროგრესულობის ზომიერი ნიშნები შეინიშნება, რადგანაც გამოყენებულია ნიუ-ეიჯის და ემბიენტური ელემენტები. მისი ჩაფიქრებული ტექსტები ძირითადად აგებულია თვითკრიტიკის ხაზგასმაზე და იკვლევს ანტი-ისტებლიშმენტურ ლირიკულ შეშფოთებას. სიმღერის ტექსტი გამოხატავს ტრიუმფს და შეიცავს მოტივაციურ ტექსტებსა და პოპ-კულტურის მრავალ მინიშნებას.

მიუხედავად იმისა, რომ სიმღერა სინგლის სახით არ გამოსულა, მისთვის ანიმაციური მუსიკალური ვიდეო გადაიღეს. ვიდეო გადაიღო იაპონურმა ანიმაციურმა სტუდიამ, OLM, და იაპონელმა თანამედროვე მხატვარმა ტაკაში მურაკამიმ, რომელმაც შექმნა ალბომის „*Graduation*“-ის გაფორმების დიზაინი და ალბომის სინგლების გარეკანის დიზაინი. ვიდეოს სიურეალისტური ვიზუალი იაპონური ანიმედან იღებს ინსპირაციას. თხრობა ფოკუსირებულია ვესტის ანთროპომორფული დათუნია-თილისმის, „*Dropout Bear*“-ის გარშემო. ის გადალახავს სხვადასხვა დაბრკოლებას ფუტურისტულ ქალაქში სირბილის დროს, რათა დამთავრების ცერემონიაზე დროულად მიაღწიოს კოლეჯის კამპუსს. მოკლემეტრაჟიანი ანიმაციური ფილმი გამოვიდა კრიტიკოსების ფართო აღიარებით და ხშირად მოიხსენიება, როგორც უესტის ერთ-ერთი ყველაზე მხატვრული მუსიკალური ვიდეო. ის შედიოდა ისეთი გამოცემების „საუკეთესოების“ სიებში, როგორიცაა Billboard და Complex, და წარმოდგენილი იყო მრავალ ხელოვნების მუზეუმში.
## იხილეთ აგრეთვე
* Graduation
## ლიტერატურა
* Bailey, Julius (2014). The Cultural Impact of Kanye West. Palgrave Macmillan. ISBN 978-1-137-57425-1.
* Beaumont, Mark (2015). Kanye West: God & Monster. London, England: Omnibus Press. ISBN 9781783233946.
* Graves, Kirk Walker (2010). Kanye West's My Beautiful Dark Twisted Fantasy. A&C Black. ISBN 978-1-6235-6542-8.
## რესურსები ინტერნეტში
* 
## სქოლიო
კატეგორია:2007 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:სიმღერები კანიე უესტის პროდიუსერობით
კატეგორია:ჰიპ-ჰოპი
კისი (კარლ, მთვარის კრატერი)

**კრატერი კისი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა კარლ კისის პატივსაცემად (დაამტკიცა საერთაშორისო ასტრონომიულმა კავშირმა 1973 წელს). კრატერის ფორმირება პრე-ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 67.79 კმ, სიღრმე — 2.75 კმ.

## სატელიტური კრატერები 
კისის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-21
Champion (სიმღერა)

**Champion** — ამერიკელი რეპერ კანიე უესტის სიმღერა, მისი მესამე სტუდიური ალბომიდან, Graduation (2007). სიმღერაში დამატებით ტონი „პენაფაირ“ უილიამსისა და კონი მიტჩელის ვოკალია. უესტმა წერილი მისწერა სტილი დენს, რომელშიც მათი ნამუშევრების სემპლირებას ითხოვდა, რაზეც ჯგუფი დათანხმდა. ჯგუფის წევრები დონალდ ფეიგენი და უოლტერ ბეკერი უესტთან ერთად სიმღერის თანაავტორებად იყვნენ მიჩნეულნი, რადგან მათი ნამუშევრები იყო სემპლირებული, ხოლო უესტი და ბრაიან „AllDay“ მილერი პროდიუსერები არიან. ალბომის გამოსვლისთანავე სიმღერა BET-ის 106 & Park-ზე გაჟღერდა, სანამ უესტი მცირე ხნით მის სინგლად გამოშვებას განიხილავდა. ჰიპ-ჰოპის, ელექტრო და R&B ნამუშევარს, რომელიც სტილი დენის „*Kid Charlemagne*“-ის სემპლს შეიცავს, უესტი მას ხალხისთვის შესაფერის თემატურ სიმღერად აღწერს. ტექსტის მიხედვით, სიმღერაში კანიე რეი უესტთან მამობრივ ურთიერთობაზეა ფოკუსირებული.

„*Champion*“-მა მუსიკალური კრიტიკოსებისგან ძირითადად დადებითი შეფასებები მიიღო, რომლებიც ხშირად აქებდნენ „*Kid Charlemagne*“-ის სემპლს. ზოგიერთმა კანიე უესტის რეპის უნარები მოიწონა, ზოგიერთმა კი - მისი შესრულება. მიუხედავად იმისა, რომ სიმღერა სინგლის სახით არ გამოსულა, მან აშშ-ის Billboard Hot R&B/Hip-Hop Songs ჩარტში 99-ე ადგილი დაიკავა.
მას მიენიჭა პლატინის და ვერცხლის სერტიფიკატი შეერთებულ შტატებსა და გაერთიანებულ სამეფოში, შესაბამისად, ამერიკის ხმის ჩამწერი ინდუსტრიის ასოციაციისა და ბრიტანეთის ფონოგრაფიული ინდუსტრიის მიერ. თანმხლები მუსიკალური ვიდეო გამოვიდა 2008 წლის აგვისტოში, უესტის თოჯინების ვერსიის მონაწილეობით, ადოლფო კამარილოს საშუალო სკოლაში ოლიმპიურ თამაშებზე დაფუძნებულ ღონისძიებაში. უესტმა შეასრულა „*Champion*“-ისა და „Everything I Am“-ის მიქსი Saturday Night Live-ის 33-ე სეზონის პრემიერაზე 2007 წლის სექტემბერში, ერთი წლით ადრე, სანამ მისი პერფორმანსი *Glow in the Dark* აშშ-ს ტურნეზე შედგებოდა.
## იხილეთ აგრეთვე
* Graduation 
## რესურსები ინტერნეტში
## სქოლიო
კატეგორია:2007 წლის სიმღერები
კატეგორია:სიმღერები წლების მიხედვით
კატეგორია:სიმღერები შემსრულებლის მიხედვით
კატეგორია:კანიე უესტი
კატეგორია:კანიე უესტის სიმღერები
კატეგორია:სიმღერები ქვეყნების მიხედვით
კატეგორია:ამერიკული სიმღერები
კატეგორია:სიმღერები ჟანრის და შემსრულებლის ეროვნების მიხედვით
კატეგორია:სიმღერები კანიე უესტის პროდიუსერობით
კატეგორია:ჰიპ-ჰოპი
ხალხთა მეგობრობის უნივერსიტეტი (მოსკოვის მეტრო)

**ხალხთა მეგობრობის უნივერსიტეტი** () — მოსკოვის მეტროპოლიტენის სადგური. მდებარეობს ტროიცკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2024 წელს.

## რესურსები ინტერნეტში
*მოსკოვის მეტროპოლიტენის საიტი  

## სქოლიო
კატეგორია:მოსკოვის მეტროსადგურები
კატეგორია:ტროიცკაიას ხაზი
კუატი (სასმელი)

**კუატი** — გუარანას სასმელის ბრენდი, რომელსაც კოკა-კოლას კომპანია ყიდის ბრაზილიაში.  კუატი ბრაზილიაში 1997 წელს გამოჩნდა, რათა კონკურენცია გაეწია წამყვან გუარანის სასმელთან, Guaraná Antarctica-სთან, რომელიც კოკა-კოლას  პროდუქტების ბაზრის წილს იტაცებდა. ბრაზილიაში კუატი ხელმისაწვდომია დიეტური ვერსიით (Kuat Zero) და მწვანე ჩაის ნაყენით (Kuat Eko).

კუატი ნორვეგიაში 2003 წლიდან სანსაოს სახელით მოკლედ იყიდებოდა. 2002 წელს კოკა-კოლამ გამოაცხადა კუატის შეერთებულ შტატებში ბაზარზე გამოსვლის გეგმების შესახებ.

## რესურსები ინტერნეტში
* 
* კუატი 

## სქოლიო
კატეგორია:სასმელები
კატეგორია:სასმელები გემოს მიხედვით
კატეგორია:სასმელები კონტინენტების მიხედვით
კატეგორია:სასმელები ქვეყნების მიხედვით
კატეგორია:სასმელების მწარმოებელი კომპანიები
კატეგორია:ბრენდები
კატეგორია:ბრენდები კომპანიის მიხედვით
კატეგორია:ბრენდები პროდუქტის ტიპის მიხედვით
კატეგორია:ბრენდები ქვეყნების მიხედვით
კატეგორია:ბრაზილიური ბრენდები
ნანკინის ტელეანძა

მინი|ძიანგსუს ნანკინის სატელევიზიო ანძა 2024 წელს
**ნანკინის სამაუწყებლო ტელევიზიის კოშკი, ნანკინის ტელეანძა** () — ძიანგსუს პროვინციის სატელეკომუნიკაციო და ობსერვატორიის ანძა. მისი ანტენის სიმაღლე აღწევს 318,5 მეტრამდე. აშენდა 1996 წელს. მდებარეობს ნანკინში, ჩინეთში.

## რესურსები ინტერნეტში 
* http://www.skyscraperpage.com/diagrams/?b7780

კატეგორია:ჩინეთის შენობა-ნაგებობები
კატეგორია:ტელეანძები
ბრეიჟ კოლა

**ბრეიჟ კოლა** — კოლას ბრენდი, რომელსაც ფეარ ოუსტი ასხამს და საფრანგეთის ქალაქ ბრეტანში იყიდება. ეს არის ალტერნატიული კოლას, ანუ „ალტერკოლას“ ახალი სახეობიდან ერთ-ერთი, რომელიც კონკურენციას უწევს უფრო დამკვიდრებულ და გავრცელებულ ბრენდებს, როგორიცაა კოკა-კოლა და პეპსი-კოლა.

ლანსელოტ ბრუვერიმ კოლა 2002 წელს გამოუშვა, მას შემდეგ, რაც ერთ-ერთმა მფლობელმა, ბერნარდ ლანსელოტმა, 1997 წელს მოგზაურობის დროს გვატემალას ჯუნგლების მდებარე სახლში აშშ-დან ჩამოტანილი კოლა შენიშნა. ბრეიჟ კოლას მსგავსი ალტერკოლები მომხმარებლებისთვის მიმზიდველია, რადგან ისინი განსხვავებულ და უნიკალურ არომატებს გვთავაზობენ და ასევე პოპულარულია მათ შორის, ვინც სასმელების არჩევანის მრავალფეროვნებით არის დაინტერესებული.

## რესურსები ინტერნეტში
* ოფიციალური საიტი 

## სქოლიო
კატეგორია:ბრენდები
კატეგორია:სასმელები
კატეგორია:საფრანგეთი
კატეგორია:ბრენდები კომპანიის მიხედვით
კატეგორია:ბრენდები პროდუქტის ტიპის მიხედვით
კატეგორია:ბრენდები ქვეყნების მიხედვით
კარტოფილი ფრი შიგთავსით

**კარტოფილი ფრი შიგთავსით** ― კერძი, რომელიც შედგება კარტოფილი ფრისგან, გარნირად ახლავს ყველის, სოუსების, ხორცისა (ხშირად ბეკონის) და ბოსტნეულის კომბინაცია.

## ინგრედიენტები 
შიგთავსით სავსე კარტოფილი ფრი ცნობილია, როგორც ბიუჯეტური, თუმცა ნოყიერი კერძი. მას სხვადასხვა გარნირით მიირთმევენ. ყველაზე გავრცელებული ინგრედიენტებია ყველი, დაჭრილი ბეკონი, დაჭრილი მწვანე ხახვი და ჰალაპენიო. კერძს ამერიკის შეერთებულ შტატებში ხშირად ამზადებენ სუპერ-ბოულის მაყურებელთათვის.  ასევე პოპულარულია ტეხას-მექსიკური და ინდური სამზარეულოებისთვის დამახასიათებელი ინგრედიენტებით მომზადებული კარტოფილი ფრის ვარიაციები.

## სქოლიო
კატეგორია:კერძები
კატეგორია:კერძები ძირითადი ინგრედიენტებით
კატეგორია:აპეტაიზერები
კატეგორია:კულინარია
კატეგორია:სამზარეულო
კატეგორია:სწრაფი კვება
ბლუ დეტაიგერი

**ბლუ დეტაიგერი** (დაიბადა 1998 წლის 22 თებერვალს) — ამერიკელი მომღერალი და ბას-გიტარისტი, რომელიც ცხოვრობს ნიუ-იორკში. მან გამოუშვა ერთი EP, *How Did We Get Here?* (2021) და ერთი სტუდიური ალბომი, *All I Ever Want Is Everything* (2024).

## სქოლიო
კატეგორია:მომღერლები
კატეგორია:ამერიკელი მომღერლები
კატეგორია:მომღერლები და სიმღერების ავტორები
პისალადიერი

**პისალადიერი** () ― პროვანსის რეგიონისა  და საფრანგეთის ქალაქ ნიცისთვის დამახასიათებელი, ბრტყელი პურისგან მომზადებული კერძი, რომელსაც ხშირად ადარებენ პიცას. მისი ცომი კლასიკურ პიცა მარგარიტაზე სქელია. ნიცაში ტრადიციული ტოპინგი, როგორც წესი, კარამელიზებული (თითქმის პიურედ ქცეული) ხახვი, შავი ზეთისხილი და ანჩოუსებია.

## ეტიმოლოგია 
სიტყვის ეტიმოლოგია, როგორც ჩანს, ლათინური სიტყვიდან „*piscis*“ (თევზი) მომდინარეობს, რომლისგანაც თავის მხრივ წარმოიშვა „*pissalat*“, რაც მარილიან თევზს ნიშნავს.

პირველი წერილობითი რეცეპტი 879 წლისაა და პროვანსში აღმოაჩინეს. ეს ძველი რეცეპტი მოიცავდა ხახვს და „*pissalat*“-ს, რაც ადასტურებს, რომ სახელი ანჩოუსის პიურესგან მომდინარეობს.

## ინგრედიენტები 
პისალადიერის ცომი, როგორც წესი, უფრო სქელია, ვიდრე კლასიკური პიცა მარგარიტას (ანუ პიცა ალ ტალიოს) ცომი, ხოლო ტრადიციული ტოპინგი კარამელიზებულ ხახვს, შავ ზეთისხილსა და ანჩოუსის პასტას მოიცავს. მაგ. პისალადიერი პომიდვრიანი ცომით ან ანჩოუსების გარეშე.

## სქოლიო
კატეგორია:კერძები
კატეგორია:აპეტაიზერები
კატეგორია:საკვები
კატეგორია:კერძები ძირითადი ინგრედიენტებით
კატეგორია:კულინარია
შემწვარი სოკო

**შემწვარი სოკო** ― კერძი, რომელიც მზადდება სოკოს მხოლოდ ზეთში ან ცომში შეწვით. ხშირად უმატებენ დაფქულ ნიორს.

კანადაში, შეერთებულ შტატებში, გაერთიანებულ სამეფოში და სხვა ქვეყნებში, კერძს ხშირად მიირთმევენ მადისაღმძვრელად (აპეტაიზერად) ან მთავარ კერძად, ხშირად რანჩის სოუსთან, ნივრიან მაიონეზთან ან ბარბექიუს სოუსთან ერთად. ზოგჯერ ცომს არომატისთვის  სანელებლებს ურევენ. გაერთიანებულ სამეფოში ცომში შემწვარ სოკოს ზოგჯერ თევზისა და ჩიფსების მაღაზიებში ყიდიან.
## სქოლიო
კატეგორია:კერძები ძირითადი ინგრედიენტებით
კატეგორია:კერძები
კატეგორია:აპეტაიზერები
კატეგორია:სამზარეულო
კატეგორია:ინგლისური სამზარეულო
ტაპასის სია

**ტაპასი** — ესპანური სამზარეულოსთვის დამახასიათებელი აპეტაიზერები. ხელმისაწვდომია ფართო ასორტიმენტით და შეიძლება შეგვხვდეს როგორც ცივი (მაგალითად, ზეთისხილი და ყველი), ასევე ცხელი (მაგალითად, ჩოპიტოსი, რომელიც ცომში შემწვარი პატარა კალმარია) სახეებით. ესპანეთის რჩეულ რესტორნებსა და ბარებში ტაპასი განვითარდა და დახვეწილ კერძის სახეობად იქცა. მთელი ქვეყნის მასშტაბით, სტუმრებს შეუძლიათ შეუკვეთონ მრავალი განსხვავებული ტაპასი და გააერთიანონ ისინი ერთი სრულყოფილი კერძის შესაქმნელად. ცენტრალური ამერიკის ზოგიერთ ქვეყანაში ასეთი აპეტაიზერები ბოკას სახელითაა ცნობილი.
## ტაპასის სია
## სქოლიო
კატეგორია:ესპანური სამზარეულო
კატეგორია:აპეტაიზერები
კატეგორია:კერძები
კატეგორია:კულინარია
კატეგორია:სამზარეულო
Let the Music Play (ბარი უაიტის ალბომი)

'*"*Let the Music Play*"*' — ამერიკელი R&B მომღერალის, ბარი უაიტის,თვითპროდიუსირებული მეხუთე ალბომი, რომელიც ჩაიწერა 1975 წელს და გამოვიდა 1976 წლის იანვარში, ლეიბლ "*20th Century*"-ზე.

## ისტორია
ალბომმა R&B ალბომების ჩარტში მე-8 ადგილი დაიკავა, ხოლო ბილბორდ 200-ზე — პიკს მიაღწია 42-ე პოზიციაზე. ალბომი ასევე 22-ე ადგილზე გავიდა გაერთიანებული სამეფოს ალბომების ჩარტში. ალბომიდან წარმოიშვა Billboard R&B-ის ტოპ ათეულში მოხვედრილი სინგლი "*Let the Music Play*", რომელიც სინამდვილეში უაიტის წინა ალბომი, "*Just Another Way to Say I Love You*"-დან გამოუყენებელი ტრეკი იყო და პიკს მე-4 ადგილზე მიაღწია. ალბომმა ასევე 32-ე ადგილი დაიკავა „ბილბორდის ცხელ ასეულზე“ და მე-9 ადგილი ბრიტანეთის სინგლების ჩარტზე. მეორე სინგლმა — „*You See the Trouble with Me*“ — R&B ჩარტში მე-14 ადგილი დაიკავა და მე-2 ადგილი ბრიტანეთის სინგლების ჩარტზე.მესამე სინგლმა — „Baby, We Better Try to Get It Together“ — R&B ჩარტზე 29-ე ადგილი დაიკავა,ბილბორდის ცხელ ასეულზე 92-ე პოზიციას მიაღწია და ბრიტანეთის სინგლების ჩარტზე მე-15 ადგილზე გავიდა.ალბომი ციფრულად იქნა გადამუშავებული და დამატებითი ტრეკებით CD ფორმატში ხელახლა გამოიცა 2012 წლის 14 თებერვალს ლეიბლ *Hip-O Select*-ის მიერ.

## პერსონალი
*ბარი უაიტი - წამყვანი ვოკალი,არანჟირების ავტორი,დირიჟორი,დიზაინის კონცეფცია.
*რეი პარკერ უმცროსი - გიტარა
*დონ პიკი - ორკესტრირება

### ტექნიკური
*ბარნი პერკინსი, ფრენკ კეიმარი - ინჟინერი

## რესურსები ინტერნეტში
* *Let the Music Play* at Discogs
კატეგორია:ალბომები
კატეგორია:სიმღერები
კატეგორია:სინგლები
კატეგორია:რიტმ-ენდ-ბლუზი
კატეგორია:დისკო-ალბომები
კატეგორია:სოული
კატეგორია:რიტმ-ენდ-ბლუზ სიმღერები
კატეგორია:რიტმ-ენდ-ბლუზ მომღერლები
კატეგორია:რიტმ-ენდ-ბლუზ მომღერლები ეროვნების მიხედვით
საკის მაიმუნი

**საკის მაიმუნები** — ახალი სამყაროს მაიმუნები პითეციის გვარიდან. ისინი მჭიდროდ არიან დაკავშირებული წვერიან საკებთან ქიროპოტესის გვარიდან.
მინი|სამეფო: ცხოველები**ტიპი: ქორდოვანები**კლასი: ძუძუმწოვრებირიგი: პრიმატები**ოჯახი:** **პითეციას**ქვეოჯახი:პითეციას|441x441პქ

## გავრცელების არეალი 
საკების არეალი მოიცავს სამხრეთ ამერიკის ჩრდილოეთ და ცენტრალურ ნაწილს, რომელიც ვრცელდება კოლუმბიის სამხრეთიდან, პერუს ტერიტორიაზე, ბოლივიის ჩრდილოეთ ნაწილში და ბრაზილიის ცენტრალურ რეგიონში.

## სხეულის ფუნქციები 
საკები არიან მცირე ზომის მაიმუნები გრძელი, ბუჩქოვანი კუდებით. მათი ბეწვიანი, უხეში კანი შავი, რუხი ან წითელ-ყავისფერია სახეობიდან გამომდინარე. ზოგიერთი სახეობის სახე შიშველია, მაგრამ მათი თავი ბეწვით არის დაფარული. მათი სხეული ადაპტირებულია ხეებზე ცხოვრებისთვის, ძლიერი უკანა ფეხებით, რაც საშუალებას აძლევს მათ შორ მანძილზე ნახტომების გაკეთებას. საკები აღწევენ 30-დან 50 სმ-მდე სიგრძეს, იგივე სიგრძის კუდით, და იწონიან 2 კგ-მდე.

## ჰაბიტატი და ჩვევები 
საკები დღისით აქტიური ცხოველები არიან. ისინი ცხოვრობენ წვიმიანი ტყეების ხეებზე და ზოგჯერ ეშვებიან მიწაზე. ისინი ძირითადად ოთხ ფეხზე მოძრაობენ, ზოგჯერ წამართულ მდგომარეობაში გარბიან უკანა ფეხებზე შტოებზე, ხოლო ზოგჯერ ხტიან შორ მანძილზე. დასაძინებლად საკები იხვევიან კატის მსგავსად შტოებზე. ისინი ზოგადად ძალიან მორცხვი, ფრთხილი ცხოველები არიან. საკები იღებენ ზრდასრულ შთამომავლობას და არანათესავ მიგრანტებს თავიანთ ჯგუფებში, ტიტი ან ბუს მაიმუნებისგან განსხვავებით. საკის მაიმუნები ჩვეულებრივ ითვლებოდნენ სოციალურად მონოგამურად, მაგრამ ზოგადად მხოლოდ წყვილებად მცხოვრები საკები ავლენენ სოციალურ მონოგამიას. ქალები ძირითადად ატარებენ ჩვილებს და მამრ-ჩვილის ურთიერთქმედება იშვიათია.

## კვების რაციონი 
საკები ხილის მჭამელები არიან. მათი დიეტა შედგება 90%-ზე მეტი ხილისგან და ივსება ფოთლების, ყვავილების და მწერების მცირე წილით. საკები, ისევე როგორც უაკარები, ეწევიან ხილის ჭამის სპეციალიზებულ ფორმას, რომლის დროსაც ისინი კონცენტრირდებიან კონკრეტულად უმწიფარ ხილსა და თესლებზე.

## გამრავლება 
შეჯვარება არასეზონურია და შეიძლება მოხდეს წლის ნებისმიერ დროს. დაახლოებით 150-დან 180 დღემდე ორსულობის შემდეგ, მდედრები ერთ ნაშიერს შობენ. ახალგაზრდები აკვეთენ 4 თვის შემდეგ და სრულად მომწიფდებიან 3 წელიწადში. მათი სიცოცხლის ხანგრძლივობა 30 წლამდეა.
## რესურსები ინტერნეტში
*http://pin.primate.wisc.edu/factsheets/links/pithecia
პრაღის იესოს წმინდა გულის ტაძარი

**იესოს წმინდა გულის ტაძარი** () — კათოლიკური სამრევლო ეკლესია პრაღის ვინოჰრადის უბანში, რომელიც მოდერნისტულ სტილში 1928-1932 წლებში აშენდა. ის ირჟი პოდებრადელის მოედანზე, ამავე სახელწოდების მეტროსადგურთან ახლოს მდებარეობს.

## ისტორია
ვინოჰრადის უბანში იესოს წმინდა გულისადმი მიძღვნილი ტაძრის მშენებლობის პირველი იდეა 1884 წელს მაშინ გაჩნდა, როდესაც ქალთა ასოციაცია „წმინდა ელიშკას ერთობამ“ ამისთვის შემოწირულობის შეგროვება დაიწყო. XIX საუკუნის ბოლოს ამ უბანში აგებული წმინდა ლუდმილას გოტიკური ბაზილიკა მოსახლეობის სწრაფი ზრდის ფონზე ძალიან გადაიტვირთა, სწორედ ამიტომ 1919-1922 წლებში შექმნილ ურბანულ გეგმაში ახალი ტაძრის აგება გაითვალისწინეს. ამ პერიოდში პრაღის ციხესიმაგრის მთავარ არქიტექტორად სლოვენიელი არქიტექტორი იოჟე პლეჩნიკი დაინიშნა, სწორედ ის მიიწვიეს ვინოჰრადის უბნის ახალი ტაძრის ასაშენებლად. პლეჩნიკის პირველი პროექტი ითვალისწინებდა, რომ ეკლესია ანტიკური სტილის კოლონადით იქნებოდა გარშემორტყმული. 2010 წელს იესოს წმინდა გულის ტაძარი ჩეხეთის კულტურული ძეგლების სიაში შეიტანეს, ხოლო 2014 წელს პრაღა 3-ის მერიამ, ჩეხეთის კულტურის სამინისტრომ და სლოვენიის სახელმწიფომ იუნესკოში ერთობლივი განაცხადიც შეიტანეს ძეგლის მსოფლიო მემკვიდრეობის ძეგლად გამოსაცხადებლად.

## აღწერა
მინი|მარცხნივ|ტაძრის ინტერიერი
რკინაბეტონის კარკასში აგურით ნაგები მოდერნისტული სტილის შენობა 1928-1932 წლებში აშენდა. ის XX საუკუნის ჩეხური არქიტექტურის ერთ-ერთი გამორჩეული ნიმუშია. შენობის უჩვეულო ფორმა ნოეს კიდობნით არის შთაგონებული. მასზე სამეფო სიმბოლიკებია დატანილი. ეკლესიის მთავარ გუმბათში ჩაყოლებული საათის დიამეტრი 7,6 მეტრია. ეს საათი უდიდესი საათია ჩეხეთში. მეორე მსოფლიო ომის დროს მესამე რაიხის წარმომადგენლებმა გუმბათიდან ექვსი ზარი ჩამოხსნეს და იარაღის დასამზადებლად გადაადნეს. 1992 წელს ზარების ორი ასლი დაუბრუნდა ტაძარს. ეკლესიის დასავლეთ ფასადზე დგას ბედრჟიხ სტეფანის მიერ დამზადებული სამი ქანდაკება (კეთილი მწყემსი, ღვთისმშობელი ჩვილ იესოსთან ერთად და ორანტა).

## რესურსები ინტერნეტში
## სქოლიო 
კატეგორია:ჩეხეთის ტაძრებიკატეგორია:ჩეხეთის არქიტექტურა
ლ. კლარკი (მთვარის კრატერი)

**კრატერი ლ. კლარკი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა ლორელ სოლტონ კლარკის პატივსაცემად (დაამტკიცა საერთაშორისო ასტრონომიულმა კავშირმა 2006 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 15.3 კმ, სიღრმე — 2.46 კმ.

## სატელიტური კრატერები 
ლ. კლარკის კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-15
ეილერ ეილერსენ ჰაგერუპი

მინი

**ეილერ ეილერსენ ჰაგერუპი** —ნორვეგიელი თეოლოგი და მღვდელი.  მსახურობდა ეპისკოპოსად ნორვეგიის ეკლესიაში, ჯერ ბიორგვინის ეპარქიაში 1774 წლიდან 1778 წლამდე და შემდეგ  ქრისტიანსანის ეპარქიაში 1778 წლიდან გარდაცვალებამდე (1789 წელი).

## პირადი ცხოვრება
ეილერი დაიბადა და გაიზარდა კვერნესში, სანაპირო კუნძულზე ნორდმიორეში, ნორვეგია, 1718 წლის 11 დეკემბერს. მშობლები იყვნენ ვაჭარი ეილერ ბერტელსენ კონგელი და ლაურენცე ჰანსდატერ შტუბი (1688-1751), რომელიც იყო მღვდლის კიელდ სტუბის შვილიშვილი. ეილერ ჰაგერუპმა პირველად იქორწინა იოჰანე მარგრეტე სმიტზე სტავანგერიდან 1752 წელს. გარდაიცვალა 1773 წელს და შემდეგ 1777 წელს, ჰაგერუპმა იქორწინა ედვარდინე მაგდალენე მარგრეტე ქრისტიზე.

ეილერმა მიიღო გვარი “ჰაგერუპი” იმის გამო, რომ ცხოვრობდა ამ გვარის ნათესავებთან თითქმის ათი წლის განმავლობაში. მას ზოგჯერ უწოდებენ ეილერ ჰაგერუპ დენ იუნგრე ან ეილერ ჰაგერუპ d.y. “დენ იუნგრე” ან “d.y.” თარგმნება როგორც “უმცროსი”, რათა გაარჩიონ იგი თავისი ბიძისგან, ეპისკოპოს ეილერ ჰაგერუპ d.e.-სგან (“d.e.” ან “დენ ელდრე”, რაც ნიშნავს “უფროსს”).

## განათლება და კარიერა
1730 წელს (12 წლის ასაკში), ჰაგერუპი გახდა მსახური თავისი ბიძის, ეილერ ჰაგერუპ d.e.-ს, ნიდაროსის ეპარქიის ეპისკოპოსის, სახლში. აქ ეილერს ასწავლიდა აგრეთვე მისი უფროსი ბიძაშვილი ჰანს ჰაგერუპ გილდენპალმი, რომელიც მოგვიანებით გახდა ამტმანი ლისტერ ოგ მანდალს ამტისთვის. ეილერმა დრო გაატარა თეოლოგიის სწავლაში კოპენჰაგენში და დაამთავრა მაგისტრის ხარისხით 1740 წელს. 1743 წელს, გახდა სამრევლოს მღვდელი ჰოილანდის სამრევლოში იერენზე. 1753 წელს, გახდა იერენის პროსტის დეკანოზი. 1756 წელს, გადავიდა არენდალის ქალაქში, რათა ემსახურა როგორც სამრევლოს მღვდელი და იქ დარჩა დიდი ხნის განმავლობაში. მან მიიღო თეოლოგიის დოქტორის ხარისხი 1760 წელს. 1773 წელს, დანია-ნორვეგიის მეფემ დანიშნა იგი რიბეს დანიური ეპარქიის ეპისკოპოსად. ეს, თუმცა, მოკლევადიანი იყო; დაახლოებით ერთი წლის შემდეგ, ეილერი გადავიდა ბერგენში ნორვეგიაში, რათა გამხდარიყო ბიორგვინის ეპარქიის ეპისკოპოსი. იგი მსახურობდა ბერგენში 1774 წლიდან 1778 წლამდე, როდესაც დაინიშნა ქრისტიანსანის ეპარქიის ეპისკოპოსად, დავალება, რომელიც ჰქონდა თავისი გარდაცვალებამდე 1789 წლის 27 მარტს.

## რესურსები ინტერნეტში
*https://nbl.snl.no/Eiler_Hagerup_-_1718–1789

კატეგორია:დაბადებული 11 დეკემბერი
კატეგორია:დაბადებული 1718
კატეგორია:გარდაცვლილი 27 მარტი
კატეგორია:გარდაცვლილი 1789
კატეგორია:ნორვეგიელები
კატეგორია:თეოლოგები ეროვნების მიხედვით
კიელდ ლაურიდსენის სტუბი

მინი

**კიელდ ლაურიდსენ სტუბი** (დ.10 დეკემბერი 1607 – გ.20 აპრილი 1663) —დანიელ-ნორვეგიელი მღვდელი, მონაწილეობდა ოცდაათწლიან ომში სხვადასხვა პოზიციაზე.

## ბიოგრაფია
დაიბადა ვარბერგში, მაშინდელ დანიაში. იყო ვიკარიოზ ლაურიდს კიელდსენ სტუბისა და მისი ცოლის მარგრეთე ჰანსდატერის შვილი. სწავლობდა ლანდსკრონასა და სლაგელსეში, სანამ კოპენჰაგენის უნივერსიტეტში სწავლას 1626 წლიდან 1628 წლამდე განაგრძობდა. კონტინენტურ ევროპაში შემდგომი მოგზაურობის დროს, სტუბი ბრაბანტში მოხალისედ ჩაეწერა, რათა ებრძოლა წმინდა რომის იმპერიისთვის ოცდაათწლიან ომში. კიელდმა მიიღო კაპიტნის წოდება სანამ 1631 წელს გადადგებოდა.დაახლოებით ერთი წლის მაძილზე სტუბი იყო მასწავლებელი, სანამ ევროპაში კიდევ ერთ მოგზაურობას დაიწყებდა. ამჯერად საფრანგეთის სამეფოში ჩაეწერა მოხალისედ. 1635 წლის განმავლობაში, სტუმბა დატოვა ფრანგული არმია, დაასრულა უნივერსიტეტი და დაინიშნა ვიკარიოზად ქრისტიანიაში, ნორვეგიის ერთ-ერთ უდიდეს ქალაქში. 

1636 წელს კიელდი დაქორწინდა ქრისტიანიის ეპისკოპოს ნილს სიმონსონ გლოსტრუპის ქალიშვილზე, მაგრამ  გარდაიცვალა 1641 წელს. იმავე წელს სტუბმა დაკარგა სამსახური ქრისტიანიის ბურგომისტრთან დავის შემდეგ; სტუბი სამაგიეროდ გახდა სოფლის ულენსაკერის ვიკარიოზი. 1643 წლიდან 1645 წლამდე  ოცდაათწლიან ომში მონაწილეობას მესამედ იღებდა, ამჯერად ჰანიბალ ზეჰესტედის მრჩეველად ჰანიბალის ომში.  არაოფიციალური მეთაურობა ჰქონდა  მათზე, ვინც იცავდა ნორვეგია-შვედეთის საზღვარს. სტუმბი სავარაუდოდ იყო თანამედროვე მოვლენების აღწერილობის ავტორი სახელწოდებით „Aggershusiske Acters første Quartaels summariske Beskriffuelse paa nerverende Aar 1644 flitteligen samlet oc forfattet“.

სტუბი ისევ  ვიკარიოზი ულენსაკერში იყო,1645 წლიდან 1647 წლამდე, შემდეგ ოვრე რომერიკეს და სოლორის დეკანოზი დანარჩენი ცხოვრების განმავლობაში, მიუხედავად სხვადასხვა გადაცდომების ბრალდებებისა. ასევე იყო ჩართული ბიზნესში, სხვებს შორის აიდსვოლის რკინის ქარხანაში. 1663 წლის იანვარში საცხენოსნო უბედური შემთხვევის შემდეგ, სტუბი გარდაიცვალა 1663 წლის აპრილში ულენსაკერის ეკლესიაში ქადაგების წარმოთქმისას.

სტუბი იყო ხელმომწერი 1661 წლის სუვერენიტეტის აქტზე, დანია-ნორვეგიის ახალ კონსტიტუციაზე, როგორც ნორვეგიის სამღვდელო წოდების წარმომადგენელთაგან ერთ-ერთი, დანია-ნორვეგიის სამეფოს ორი პრივილეგირებული წოდებიდან ერთ-ერთის.

## მემკვიდრეობა
სტუბის სახელით დაარქვეს ქუჩებს იესჰაიმში (ულენსაკერში), ვიკაში, ოსლოში, ლარვიკსა და სტრომენში.

## სქოლიო
კატეგორია:დაბადებული 10 დეკემბერი
კატეგორია:დაბადებული 1607
კატეგორია:გარდაცვლილი 20 აპრილი
კატეგორია:გარდაცვლილი 1663
კატეგორია:დანიელები
კატეგორია:ნორვეგიელები
ქარიშხლიანი უღელტეხილი (1939 წლის ფილმი)

„**ქარიშხლიანი უღელტეხილი**“ () — რეჟისორ უილიამ უაილერის მხატვრული ფილმი. ეფუძნება ემილი ბრონტეს რომანს „ქარიშხლიანი უღელტეხილი“. ფილმმა მიიღო რვა ნომინაცია 1940 წლის ოსკარის დაჯილდოებაზე და ერთი ჯილდო შავ-თეთრი ფილმის საუკეთესო ოპერატურისთვის 

## როლებში
*ლორენს ოლივიე ― ჰიტკლიფი
*ჯერალდინ ფიცჯერალდი ― იზაბელა ლინტონი

## რესურსები ინტერნეტში 
* 
* 
* 
* 

კატეგორია:1939 წლის ფილმები
კატეგორია:ინგლისურენოვანი ფილმები
კატეგორია:უილიამ უაილერის ფილმები
კატეგორია:ამერიკული შავ-თეთრი ფილმები
კატეგორია:ბრიტანულ რომანებზე დაფუძნებული ფილმები
ფიზტეხი (მოსკოვის მეტრო)

**ფიზტეხი** () — მოსკოვის მეტროპოლიტენის სადგური. მდებარეობს ლიუბლინსკო-დმიტროვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2023 წელს.

## რესურსები ინტერნეტში
*მოსკოვის მეტროპოლიტენის საიტი  

## სქოლიო
კატეგორია:მოსკოვის მეტროსადგურები
კატეგორია:ლიუბლინსკო-დმიტროვსკაიას ხაზი
ედირნეს სასახლე

200px|მინი|სასახლის სამზარეულო
**ედირნეს სასახლე** (), ან ძველად ახალი იმპერიული სასახლე () — ოსმალეთის სულთნების ყოფილი რეზიდენცია ედირნეში (რომელიც იმ დროს ადრიანოპოლის სახელით იყო ცნობილი). ის აშენდა იმ ეპოქაში, როდესაც ქალაქი იმპერიის დედაქალაქს წარმოადგენდა. სასახლის შენობათა მხოლოდ მცირე ნაწილმა მოაღწია დღემდე, თუმცა ამჟამად სარეკონსტრუქციო სამუშაოები მიმდინარეობს.

## სასახლის ისტორია
სასახლე აშენდა სანადირო ადგილას, ტყიან ტერიტორიაზე, რომელიც მოიცავდა 30-35 ჰექტარს . ის მდებარეობდა ქალაქის ჩრდილოეთით, თუნჯას მდინარის დასავლეთ ნაპირზე. მშენებლობა დაიწყო 1450 წელს მურად II-ის მმართველობის დროს (1421-1444, 1446-1451), მაგრამ სულთნის გარდაცვალების გამო შეჩერდა. გარკვეული დროის შემდეგ, სამუშაოები განახლდა და 1475 წელს ის მეჰმედ დამპყრობელმა დაასრულა. შემდგომ წლებში, სასახლე უწყვეტად შენარჩუნდა და გაფართოვდა ახალი ნაგებობებით სულეიმან დიდებულის (1520-1566), აჰმედ I-ის (1603-1617), მეჰმედ IV-ის (1648-1687), აჰმედ II-ის (1691-1695) და აჰმედ III-ის (1703-1730) მმართველობის დროს.

სასახლე გამოუყენებელი იყო 1718 წლიდან, როდესაც აჰმედ III-მ თავისი რეზიდენცია სტამბოლში გადაიტანა, 1768 წლამდე, როდესაც ქალაქში მუსტაფა III (1757-1774) დაბრუნდა. ამ ნახევარსაუკუნოვანი სიცარიელის განმავლობაში, სასახლე ნგრევის პირას მივიდა. დაზიანებას ხელი შეუწყო 1752 წლის მიწისძვრამ და 1776 წლის ხანძარმა ქალაქში. 1825 წელს, სასახლის ზოგიერთი ნაწილი მაჰმუდ II-მ (1808-1839) შეაკეთა. სასახლე ძლიერ დაზიანდა, როდესაც 1829 წელს ედირნეს ოკუპანტმა რუსულმა ძალებმა ის სამხედრო ბანაკად გამოიყენეს. 1868-1873 წლებში, სასახლის კომპლექსის მრავალი შენობა ქალაქის იმჟამინდელმა გუბერნატორებმა აღადგინეს. საბოლოოდ, სასახლე დიდწილად განადგურდა, როდესაც 1877-1878 წლების რუსეთ-თურქეთის ომის დროს მოახლოებული რუსული ძალების შიშით, ედირნეს გუბერნატორის ბრძანებით, იქვე მდებარე საბრძოლო მასალების საწყობი მიზანმიმართულად ააფეთქეს.

## არქიტექტურა
სასახლის კომპლექსი მოიცავდა 72 სხვადასხვა ნაგებობას, 117 ოთახით, 14 კოშკით, 18 სააბაზანოთი (ჰამამით), 8 მეჩეთით, 17 ჭიშკრითა და 13 სარდაფით. მისი დიდების ხანაში, სასახლის ტერიტორიაზე მცხოვრებ დაახლოებით 34,000 ადამიანს დაახლოებით 6,000 მსახური ემსახურებოდა.

## სქოლიო
კატეგორია:სასახლეები აზიაში
კატეგორია:თურქეთის შენობა-ნაგებობები
კატეგორია:თურქეთის ღირსშესანიშნაობები
გაეროს უშიშროების საბჭოს რეზოლუცია 552

**გაეროს უშიშროების საბჭოს რეზოლუცია 552** მიღებულია 1984 წლის 1 ივნისს, მას შემდეგ, რაც მოისმინა საჩივრები ბაჰრეინის, ქუვეითის, ომანის, კატარის, საუდის არაბეთისა და არაბთა გაერთიანებული საამიროების მხრიდან ირანის მიერ მათ გემებზე განხორციელებულ თავდასხმებთან დაკავშირებით, საბჭომ დაგმო თავდასხმები, და კიდევ ერთხელ დაადასტურა, რომ წევრმა სახელმწიფოებმა თავი უნდა შეიკავონ საერთაშორისო ურთიერთობებში ძალის გამოყენების ან მუქარის გამოყენებისგან.

ამის შემდეგ, საბჭომ მოუწოდა ყველა სახელმწიფოს, პატივი სცენ თავისუფალ ნაოსნობას საერთაშორისო წყლებში, საერთაშორისო სამართლის შესაბამისად, და მოუწოდა სახელმწიფოებს პატივი სცენ იმ სახელმწიფოების ტერიტორიულ მთლიანობას, რომლებიც არ იყვნენ ირანსა და ერაყს შორის კონფლიქტის მონაწილენი. რეზოლუცია მოითხოვდა, რომ ირანს შეეწყვიტა თავდასხმები ქუვეითისა და საუდის არაბეთის პორტებში მიმავალ და იქიდან მომავალ კომერციულ გემებზე.

552-ე რეზოლუციის დასასრულს ნათქვამი იყო, რომ თუ ამჟამინდელი რეზოლუცია არ შესრულდებოდა, ის კვლავ შეიკრიბებოდა ამ საკითხთან დაკავშირებით შესაძლო შემდგომი ქმედებების განსახილველად. მან ასევე სთხოვა გენერალურ მდივანს, ხავიერ პერეს დე კუელიარს, წარმოედგინა ანგარიში 552-ე რეზოლუციის განხორციელების პროგრესის შესახებ.

რეზოლუცია მიღებულ იქნა 13 ხმით არცერთის წინააღმდეგ,ხოლო ნიკარაგუამ და ზიმბაბვემ თავი შეიკავა.

მიუხედავად იმისა, რომ 552-ე რეზოლუციამ დაგმო ირანის გემებზე თავდასხმები, ერაყმა წინასწარ შეუტია დაუზუსტებელ რაოდენობას, რამაც ირანის მხრიდან ცალმხრივობის შესახებ პრეტენზიები გამოიწვია. ამ რეზოლუციის მიღებიდან რამდენიმე დღეში საუდის არაბეთის ორმა F-15-მა საუდის არაბეთის საჰაერო სივრცეში ორი ირანული F-4 ფანტომების ტიპის თვითმფრინავი ჩამოაგდო.

## რესურსები ინტერნეტში
*[Text of the Resolution at undocs.org](https://undocs.org/S/RES/552(1984))

## სქოლიო
კატეგორია:გაეროს უშიშროების საბჭოს 1984 წლის რეზოლუციები
კატეგორია:გაეროს უშიშროების საბჭოს რეზოლუციები ირანის შესახებ
კატეგორია:გაეროს უშიშროების საბჭოს რეზოლუციები ქუვეითის შესახებ
კატეგორია:გაეროს უშიშროების საბჭოს რეზოლუციები ერაყის შესახებ
კატეგორია:გაეროს უშიშროების საბჭოს რეზოლუციები ბაჰრეინის შესახებ
კატეგორია:გაეროს უშიშროების საბჭოს რეზოლუციები ომანის შესახებ
კატეგორია:გაეროს უშიშროების საბჭოს რეზოლუციები კატარის შესახებ
კატეგორია:გაეროს უშიშროების საბჭოს რეზოლუციები არაბთა გაერთიანებული საამიროების შესახებ
კატეგორია:1984 წელი ირანში
კატეგორია:1984 წელი ერაყში